# U-110

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Unterseeboot 110 ‏(U-110) הייתה צוללת מסוג IXB של הקריגסמרינה אשר נתפסה על ידי הצי המלכותי ב-9 במאי 1941 כשבה מספר מסמכי צפנים סודיים. תפיסת ה-U-110 זכתה בהמשך לשם הקוד מבצע פרימרוס והייתה אחד הסודות הגדולים של המלחמה. תפיסתה נשמרה בסוד במשך שלושים שנה. וינסטון צ'רצ'יל מסר את המידע על תפיסת הצוללת לנשיא האמריקני פרנקלין רוזוולט רק בינואר 1942.

הצוללת יוצרה במספנת AG וזר בברמן שבגרמניה. היא נכנסה לשירות ב-21 בנובמבר 1940 תחת פיקודו של פריץ יוליוס למף.

U-110 ערכה שני סיורים, היא הטביעה שלוש ספינות במשקל כולל של 10,149 טון ופגעה בשתיים נוספות במשקל כולל של 8,675 טון. ב-23 במרץ 1941, תותח ה-105 מ"מ שעל סיפונה התפוצץ במהלך ירי, ושלושה אנשים נפצעו. ב-9 במאי 1941 נתפסה הצוללת.

U-110 התקיפה שיירה יחד עם U-201 באוקיינוס האטלנטי הצפוני דרומה מאיסלנד כשמפקדה, למף השאיר את הפריסקופ שלו למעלה זמן רב מדי. ספינת הליווי HMS Aubretia הבחינה בצוללת והחלה להפיל פצצות עומק. הצוללת שרדה את התקיפות הראשונות אך כש-HMS Bulldog ו-HMS Broadway הצטרפו לתקיפה, נאלצה ה-U-110 לצוף. Bulldog התכוונה למסלול התנגשות. למף ראה את מטענה והורה לנטוש את הצוללת, כנראה מאחר שהניח שהספינה עומדת להתנגש בה ולהטביעה, וסודותיה - כדוגמת ספרי קוד ורשימות הגדרת אניגמה - היו בטוחות.

באותה העת, מפקדה של Bulldog, הקברניט ג'ו בייקר-קרסוול, הבין שתפיסת הספינה אפשרית ושינה מסלול ובכך נמנע מההתנגשות. למף, ראה שהספינה לא טבעה וניסה לשחות חזרה אליה על מנת להשמיד את החומר המסווג. הוא לא נראה עוד. ייתכן שנורה במים על ידי מלח בריטי (כפי שהעיד עד ראייה גרמני), אך גורלו לא נודע. כולל למף, 15 איש נהרגו בפעולה ו-32 נתפסו.

צוותה של Bulldog רוקן את U-110 מכל דבר נייד במקום, כולל מסמכיה הסודיים ומכונת הצפנת האניגמה. U-110 נגררה לאנגליה אך טבעה בדרכה ל-Scapa Flow שבאיי אורקני, סקוטלנד.

המסמכים שנתפסו ב-U-110 סייעו לשוברי הצפנים בבלצ'לי פארק לפצח את ה-Reservehandverfahren.

מקור: http://he.wikipedia.org../../../u/-/1/U-110.html

קטגוריה: מלחמת העולם השנייה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch